Na osnovu Odluke Nadzornog odbora JKP "Vodovod i kanalizacija" d.o.o. Sanski Most o uslovima i načinu davanja u zakup objekata na izgrađenom građevinskom zemljištu na vrelu Zdene, broj: 02-926/15 od 17.06.2015. godine, člana 45. i člana 55. Statuta JKP "Vodovod i kanalizacija" d.o.o. Sanski Most, direktor preduzeća raspisuje:

**Javni poziv**

**za prikupljanje pismenih ponuda za dodjelu u zakup**

**objekata na izgrađenom građevinkom zemljištu**

**I PREDMET JAVNOG POZIVA**

Oglašava se davanje u zakup objekata na Vrelu Zdene u Sanskom Mostu, koji se nalaze na nekretninama označenim kao k.č. 178 zv. „Vrelo Zdene“ i to: Vodoprivredni objekat, dvije pomoćne zgrade i dvorište stambeno poslovnog objekta u ukupnoj površini od 755 m2, upisane u ZK uložak br.: 179, K.O. Sanski Most IV.

**II NAMJENA:**

Objekti koji se daju u zakup namjenjeni su za uzgoj ribe.

Zakup se daje na period od 5 godina. Nakon isteka tog perioda raspisat će se novi Javni poziv.

Objekti se daju u zakup u zatečenom stanju utvrđenom zapisnikom i Preduzeće nema obaveze refundacije uloženih sredstava istekom ili eventualnim raskidom ugovora.

**III PRAVO UČEŠĆA**

Pravo učešća imaju sva pravna i fizička lica koja uplate depozit u iznosu od 10% od početne cijene zakupnine. Uplate se vrše na račun 1990440003144935 Sparkasse Bank.

Učesniku u nadmetanju čija ponuda bude prihvaćena kao najpovolјnija, uplaćeni depozit uračunava se u cijenu zakupa, a ostalim učesnicima uplaćeni iznos depozita se vraća.

Ako učesnik u nadmetanju čija ponuda bude prihvaćena kao najpovolјnija, odustane od ponude, odnosno ne zaklјuči ugovor o zakupu, gubi pravo na povrat uplaćenog depozita.

**IV Početna cijena, rokovi i način plaćanja zakupnine**

Početna cijena zakupnine za objekte koji su predmet davanja u zakup određuje se u iznosu od 650,00 KM (konvertibilnih maraka) na mjesečnom nivou (sa PDV-om).

Zakupnina se plaća mjesečno, unaprijed, do 5-og u mjesecu za tekući mjesec, uplatom ugovorenog iznosa zakupnine na žiro-račun zakupodavca.

**V Potrebna dokumentacija koju su ponuđači dužni priložiti uz prijavu/ponudu:**

1. Prijavni obrazac,
2. ovjerena kopija CIPS-ove lične karte za fizička lica,
3. Ovjerena izjava za fizička lica da će u roku od 2 (dva) mjeseca od dana potpisivanja Ugovora o zakupu dostaviti dokaz o pokretanju postupka za obavljanje predmetne djelatnosti odnosno dozvolu za obavljanje predmetne (namjenske) djelatnosti,
4. Izvod iz sudskog registra za pravna lica (original ili ovjerena kopija ne starija od 3. mjeseca),
5. Ovjerena izjava za pravna lica da će u roku od 2 (dva) mjeseca od dana potpisivanja Ugovora o zakupu dostaviti dokaz o pokretanju postupka za obavljanje predmetne djelatnosti odnosno dozvolu za obavljanje predmetne (namjenske) djelatnosti,
6. dokaz o izmirenim ugovorenim i drugim obavezama prema preduzeću (potvrda JKP „VIK“ d.o.o. Sanski Most),
7. dokaz o uplati depozita,
8. račun za povrat uplaćenog depozita za učesnike čija se ponuda ne prihvati,

Ukoliko odabrani ponuđač ne dostavi dokaz o pokretanju postupka za obavljanje predmetne djelatnosti iz tačke 3. ili 5. isti gubi pravo na zakup.

VI PROVOĐENJE POSTUPKA

Postupak po Javnom pozivu provest će Komisija za odabir najpovoljnije ponude imenovana od strane direktora preduzeća. Odluku o odabiru najpovoljnije ponude na prijedlog Komisije donijet će direktor preduzeća nakon čega će se zaključiti Ugovor o zakupu kojim će se regulisati prava i obaveze zakupodavca sa jedne strane i zakupca sa druge strane.

**VII KRITERIJI ZA VREDNOVANJE PONUDA/OCJENA PONUDA:**

Prilikom ocjene ponuda Komisija će uzimati u obzir slijedeće:

Najveća ponuđena cijena zakupnine.

U slučaju da dva ili više učesnika ponude isti iznos zakupnine, prednost ima onaj učesnik koji je ranije koristio u zakup predmetne objekte po osnovu Ugovora o zakupu.

**VIII PRIJAVE/PONUDE SE DOSTAVLJAJU NA ADRESU:**

JKP „Vodovod i Kanalizacija“ d.o.o. Sanski Most

Ul. Meše selimovića bb,

Sanski Most

Kovertirane prijave sa potrebnom dokumentacijom se dostavljaju neposredno na Protokol uprave preduzeće ili putem pošte, sa naznakom – "Javni poziv za dodjelu u zakup objekata na izgrađenom građevinskom zemljištu „VRELO ZDENA"- NE OTVARATI.

IX **Rok za podnošenje ponuda/prijava**

Rok za podnošenje ponuda/prijava je 10.07.2015.godine. Javni poziv će biti istaknut na oglasnoj ploči preduzeća i web stranici preduzeća [www.vik-sm.ba](http://www.vik-sm.ba) Također će biti objavljen i na lokalnom mediju općine Sanski Most – JP “Radio Sana”.

**X ZAVRŠNE ODREDBE**

Zakupac ne može izvoditi radove koji izlaze iz okvira tekućeg održavanja.

# Zakupac ne može objekte davati u podzakup bez saglasnosti zakupodavca.

Neblagovremene i nepotpune prijave neće se uzeti u razmatranje.

Objekti koji su predmet davanja u zakup mogu se razgledati radnim danom (ponedjeljak i srijeda) u vremenu od 9,00 do 12,00 sati, na osnovu prethodne najave.

Dodatne informacije mogu se dobiti u upravi preduzeća kao i putem telefona na broj 037/685-067.

O rezultatima javnog nadmetanja, učesnici će biti obaviješteni u roku od 5 (pet) dana od dana dostavlјanja zapisnika Komisije direktoru preduzeća.

JKP „Vodovod i Kanalizacija“ d.o.o. Sanski Most zadržava pravo da ne prihvati niti jednu ponudu ili da poništi Javni poziv prije potpisivanja Ugovora i o tome ne snosi nikakvu odgovornost prema podnositeljima prijava.

Ukoliko se na javni poziv ne prijavi ni jedan učesnik ili su ponude neuredne ili neblagovremene, postupak oglašavanja će se ponoviti.

DIREKTOR

Gradinčić Merima, dipl.ing.hem.

Dostaviti:

1. Oglasna ploča preduzeća

2. Radio "Sana" Sanski Most

3. [www.vik-sm.ba](http://www.vik-sm.ba)

4. a/a

|  |  |  |  |  |  |  |
| --- | --- | --- | --- | --- | --- | --- |
| P R I J A V A | | | | | | |
| **po osnovu Javnog poziva za dodjelu u zakup**  **objekata na izgrađenom građevinkom zemljištu** | | | | | | |
| „VRELO ZDENA“ | | | | | | |
|  |  |  |  |  |  |  |
| **IME I PREZIME** (fizičko lice) | |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | |
| **JMBG** (za fizička lica) | |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | |
| **NAZIV** (pravno lice) | |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | |
| **ID**  (za pravna lica) | |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | |
| **ULICA I BROJ:** | |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | |
| **MJESTO STANOVANJA/SJEDIŠTE:** | | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | |
| **BROJ TELEFONA:** | | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | |
| **PONUĐENA CIJENA ZAKUPA** | | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_KM | | | |
| **UZ PRIJAVU PRILAŽEM:**  **(navesti dokumentaciju)** | | |  | | | |

|  |  |  |  |
| --- | --- | --- | --- |
|  |  |  |  |
| U Sanskom Mostu | |  |  |  | Podnosioc prijave |
| Dana: \_\_\_\_\_\_\_\_\_\_\_ 2015. godine | | |  |  | \_\_\_\_\_\_\_\_\_\_\_\_\_\_\_\_\_ |